ذ ؤفيس هيّا سيرية ميريكانية على شكل وتائقي د ضّحك ؤ سيتكوم، لي كاتبين لحياة ليومية ديال موضّافين ديال شركة خيالية سميتها داندر ميفلين. هاد سّيرية دازت ف قناة إن بي سي من 24 مارس 2005 تال 16 ماي 2013، ب مجموع ديال 9 د سّيزونات. ذ ؤفيس تبازات على سيرية ب نفس سّمية كانت دازت ف لبي بي سي من 2001 تال 2003، ؤ مّالينها هوما لكوميدي نّݣليزي لمشهور ريكي جيرڤي معا ستيفن مورتشنت. هاد سّيرية لميريكانية أضابطاها ݣريݣ دانيلز باش تدوز ف لميريكان، ؤ حتا جيرڤي كان من بين لمونتيجين ديالها. بحال سّيرية لأصلية، تصورات ذ ؤفيس ب كاميرا وحدة، بلا جمهور حاضر ف سّتوديو، ؤلا تسجيل ديال ضّحك، كيما كيكونو عادتن سّيتكومات، باش يكون عندها طابع ديال وتائقي د بصّح. "Shows A-Z - The Office on NBC". The Futon Critic. مأرشيڤي من لأصل ف 14 نونبر 2020. تطّالع عليه ب تاريخ 30 دجنبر 2021.